**Pădurea și stejarul**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În templul verde pașii sunt sfioși,

Doi ochi privesc în sus, sunt curioși

Să vadă bolta crengilor cu frunze,

Tulpinile copacilor ce-s dârze.

Pe patul frunzelor de -astă toamnă

Privirea se-odihnește și cunună

De flori de liniște pune în creștet

Simțirii ce trezește un poet.

Concertul păsărilor se aude

În templul înălțat spre cerul verde,

Solemn și cu respect pentru pădure

Așa cum viața, păsărilor cere.

Un luminiș în templul plin cu har

Descoperă pe falnicul stejar,

Nimic nu crește-n jurul lui, departe

Stau toți copacii… căci e drept de spate.

Înalt, semeț și mândru în pădure,

Stejarul stăpânește această mare

De arbori ce sunt stâlpi în templul verde,

Intrat în el, în pace te poți pierde !

Îmbtățișezi stejarul, căci te lasă

Și într-o clipă ești intrat în transă,

Picioarele prind rădăcini și trupul

Se-nalță-n scoarță, atingându-și scopul.

Îți trece seva templului prin mâini

Doar degetele- frunze-ți sunt stăpâni,

Capu-nălțat deasupra mării verzi

Îți dă puterea spre El să cutezi.